وزارت دفاع
ڈی آر ڈی او نے کووڈ – 19 کے جراثیم ختم کرنے کے عمل کے لئے دو نئے آلات تیار کئے ہیں
نئی دلّی ، 17 اپریل / دفاعی تحقیق و ترقی کی تنظیم  کووڈ – 19 کے خلاف لڑائی میں اپنے تعاون کو جاری رکھتے ہوئے اپنی ٹیکنا لوجی اور تجربے کے سہارے مستقل حل تلاش کرنے کی کوشش میں مصروف عمل ہے ۔ اس میں موجودہ ضرورت کے مطابق اختراعات اور نئے آلات تیار کرنا شامل ہے ۔ آج ڈی آر ڈی او نے دو ایسے آلات تیار کئے ہیں ، جو وباء کے دوران عوامی مقامات پر کئے جانے والے کاموں میں مدد کریں گے ۔
سینیٹائزر کو پھوار کے ذریعے پھیلانے والی خود کار مشین
دلّی کے آگ کے بھڑکنے اور ماحولیات کے تحفظ کے مرکز  نے ایچ پی او – 1 کے ساتھ آگ بجھانے کے لئے اپنی پھوار کی ٹیکنا لوجی کی مہارت کو خود کار سینیٹائزر کی پھوار دینے والی مشین تیار کی ہے ۔ یہ مشین بناء اِسے ہاتھ لگائے الکہل پر مبنی سینیٹائزر پھینکتی ہے اور اسے دفاتر / عمارتوں میں داخل ہوتے وقت ہاتھوں کو سینیٹائز کرنے کے لئے استعمال کیا جا سکتا ہے ۔ یہ مشین پانی کی پھوار والی ٹیکنا لوجی پر مبنی ہے ، جو پانی کی بچت کے لئے تیار کی گئی تھی ۔
یہ مشین چھوئے بغیر چلائی جا سکتی ہے اور الٹرا سونک سینسر کے ذریعے چلنا شروع ہوتی ہے ۔ اس میں رقیق مادے کے نکلنے کے لئے ایک ہی نلکی لگائی گئی ہے ، جو پھوار کے ذریعے رقیق مادہ پھینکتی ہے ، جس سے ہاتھوں کو ملا جا سکتا ہے ۔ اس عمل سے کم از کم مقدار میں سینیٹائزر سے ہاتھوں کو سینیٹائز کیا جا سکتا ہے ۔ خود کار سینیٹائزر کے استعمال میں ایک مرتبہ میں 12 سینڈ کے لئے 5 -6 ایم ایل سینیٹائزر ہی نکلتا ہے اور یہ ہاتھوں کی دونوں ہتھیلیوں کو پوری طرح تر کر دیتا ہے ، جس سے ہاتھوں کا مکمل طور پر ڈِس انفیکشن کا عمل کیا جا سکتا ہے۔
یہ ایک بہت مربوط اور بڑا یونٹ ہے ، جو دیرپا اور سستا ثابت ہو سکتا ہے ۔ اس یونٹ کو آسانی کے ساتھ کسی دیوار پر یا پلیٹ فارم پر لگایا جا سکتا ہے ۔ اس میں پھوار نکلنے کی علامت کے لئے ایک ایل ای ڈی بھی لگائی گئی ہے ۔
اس یونٹ کو نوئیڈا کی میسرز رِیوٹ لیبز پرائیویٹ لمیٹیڈ کے ذریعے تیار کیا گیا ہے اور اس کا ایک یونٹ ڈی آر ڈی او بھون میں نصب کیا گیا ہے ۔ اس یونٹ کو اسپتالوں ، مال ، دفاتر ، رہائشی عمارتوں ، ہوائی اڈوں ، میٹرو اسٹیشنوں ، ریلوے اسٹیشنوں ، بس اسٹیشنوں اور اہم تنصیبات میں داخلے اور باہر جانے کے راستوں پر استعمال کیا جا سکتا ہے ۔ امید ہے کہ یہ یونٹ الگ تھلگ اور قرنطینہ کے مراکز میں داخلے اور باہر نکلنے کے راستوں پر بھی بہت مفید ثابت ہو گا ۔
یو وی سینیٹائزیشن باکس اور ہاتھ سے استعمال ہونے والا یو وی آلہ
دلّی میں ڈی آر ڈی او کی لیباریٹری ڈیفنس انسٹی ٹیوٹ آف فیزیو لوجی اینڈ الائیڈ سائنسز  اور انسٹی ٹیوٹ آف نیوکلیئر میڈیسن اینڈ الائیڈ سائنسز  نے الٹرا وائلیٹ سی لائٹ پر مبنی سینیٹائزیشن باکس اور دستی آلہ یو وی – سی  آلہ تیار کیا ہے ۔ یو وی - سی ایک زیادہ مختصر اور زیادہ مقوی ویو لینتھ پر مبنی ہے ۔ یہ خاص طور پر کووڈ – 19 کے جینیٹک مادے کو ختم کرنے کے لئے بہت مفید ہے ۔ اس کی تابکاری کا ڈھانچہ آر این اے پر مشتمل ہے ، جو وائرل کے جراثیم کو بڑھنے سے روکتا ہے ۔ یو وی – سی تیزی سے مائیکروبس کو ختم کر دیتی ہے ۔ یو وی – سی لائٹ کے ذریعے سینیٹائز کئے گئے آلات ڈس انفیکشن کے لئے استعمال ہونے والے کیمیکلس کے نقصان دینے والے اثرات سے محفوظ ہوتے ہیں ۔ یہ ایک ماحول دوست اور چھوئے بغیر استعمال ہونے والا سینیٹائزیشن کا طریقہ ہے ۔
یو وی - سی باکس ذاتی سامان جیسے موبائل فون ، ٹیبلیٹس پر کرنسی ، آفس فائل وغیرہ کے ڈس انفیکشن کے لئے تیار کیا گیا ہے ۔ کسی بھی سامان کو یو وی - سی باکس میں رکھنے کے بعد اس کے لیمپ کو ایک منٹ تک جلانے سے یو وی کا 100 ایم جے – سی ایم 2 کی مقدار کے ذریعے کووڈ – 19 کا وائرس ختم ہو جاتا ہے ۔ سینیٹائزیشن باکس میں لگے یو وی لیمپ 185 این ایم بھی خارج کرتے ہیں ، جو اوزون پیدا کرتا ہے اور کسی بھی سامان کی ، اُس سطح کو بھی ڈس انفیکٹ کرتا ہے ، جو باکس میں رکھا گیا ہے ۔
دستی طور پر استعمال ہونے والی یہ مشین 8 واٹ یو وی - سی لیمپ پر مبنی ہے اور دفتر اور گھروں کی اشیاء جیسے کرسیاں ، فائلیں ، ڈاک ، خوراک کے پیکیٹ وغیرہ پر 45 سیکنڈ کے لئے اس کی روشنی ڈالنے سے ، انہیں جراثیم سے پاک کیا جا سکتا ہے ۔ اس طریقۂ کار کو دفاتر اور عوامی مقامات پر کورونا وائرس کی منتقلی کو کم کرنے کے لئے استعمال کیا جا سکتا ہے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 1798
(